Ainhize Hurtado

Ainhize Hurtado Villalba (Zornotza, Bizkaia, 1982ko abuztuaren 12a) bizkaitar artista da, amigurumiak (kakorratz-lanezko panpinak) egiten dituena.

 Bizitza 
Amelia Villalbaren alaba, Zornotzan jaio zen 1982ko abuztuaren 12an. Ogibidez atezaina da Zubiaur musika eskolan.

Gogoan du bere amonak puntuzko arropa eta mantak egiten zituela. Ainhize kakorratz-lanean hasi zen laster iloba bat izango zuela jakin zuenean. Internet bidez ikasi zuen eta bere lehen lana manta bat zen. Gero profil bat sortu zuen Instagramen eta panpinen argazkiak eta burura etortzen zaizkion ideiak partekatzen ditu.

Egiten dituen panpinen artean animaliak, superheroiak, Disney printzesak, anime estiloko marrazki bizidunetako pertsonaiak (adibidez Totoro), folkloreko pertsonaiak (Olentzero) eta pertsonaia historikoak (Frida Kahlo) daude. Bost ordutan panpina txiki eta sinple bat egin dezake eta konplexuenak gehienez 25 ordutan. Ia ez du patroirik erabiltzen, baina untxiaren patroia berak garatu zuen eta antolatzen dituen tailerretan erabiltzen du.

 Erreferentziak 

 Kanpo estekak 

Kategoria:Zornotzarrak
Kategoria:Bizkaiko artistak
Kategoria:Emakume artistak
Kategoria:Eskulanak
Kategoria:Panpinak